alexandrainst/scandi-wiki huggingface dataset:
Oslo Sanitetsforening

Oslo Sanitetsforening (OSF), skipa 26. februar 1896 som Norske Kvinners Sanitetsforening, er ein underorganisasjon i Oslo under den landsdekkjande norske foreininga Norske Kvinners Sanitetsforening (N.K.S.). Oslo Sanitetsforening er med dette den eldste av dei mange lokale sanitetsforeiningane under Norske Kvinners Sanitetsforening etter at dette vart namnet på den landsdekkjande foreininga i 2011. Foreininga er religionsfri og politisk nøytral, og hjelper andre utan omsyn til nasjonalitet, religion eller politisk overtyding. 

Med unnatak av administrasjonen av foreininga, vert alt arbeid i Oslo Sanitetsforening gjort av friviljuge i samsvar med føremålsparagrafen for Norske Kvinners Sanitetsforening om å mobilisere til friviljug innsats innanfor helse- og sosialområdet, med særleg fokus på kvinner. Foreininga arbeider framfor alt med å betre mentalt og sosialt velvere etter den definisjonen som Verdsorganisasjonen for helse (WFO) har gjeve av omgrepet helse, som stadfest at god helse er meir enn  fråvære av sjukdom og lyter.

Sanitetsforeniniga har i si lange historie stått for sjukepleiarutdanning, hjelpepleiarutdanning, drive revmatismesjukehus og stått for revmatikaromsorg, gjeve stønad til revmatologisk forsking, tuberkulosebehandling, friluftsskule og institusjon for psykisk utviklingshemma i Oslo, skipa skular for helsesystrer og helsestasjonar for mor og born. I 1916 skipa foreininga eit fond for kreftforsking. Mange av dei oppgåvene som sanitetsforeininga tok på seg, vart seinare teke over av det offentlege helsestellet.

Sjå òg
Oslo Sanitetsforening Eiendom AS

Bakgrunnsstoff
Oslo Sanitetsforening
Norske Kvinners Sanitetsforening

Helseorganisasjonar
Ståle Stensaas

Ståle Stensaas () er ein norsk tidlegare fotballspelar frå Trondheim, som i tida 1996-2006 vann ni seriemeisterskap og to noregsmeisterskap med Rosenborg BK. Mellom 2001 og 2005 spelte han ni landskampar på venstrebacken for Noreg.

Klubbspel
Stensaas kom frå Nidelv til Rosenborg i 1991. Han debuterte for RBK i 1992, men fekk lite speletid dei fyrste sesongane. Det var fyrst i 1994 han etablerte seg på laget, og spelte nok kampar i eliteserien til å få serievinnermedalje. Også dei to påfylgjande sesongane vart han seriemeister, og stod for gode prestasjonar i Meisterligaen.

Sommaren 1997 vart Stensaas overført til skotske Rangers FC for i overkant av 20 millionar norske kroner. Han spelte mange kampar den fyrste sesongen, men dei neste to sesongane var han nærast uaktuell for laget. Bortsett frå eit par månader våren 1999 med dumpekandidaten Nottingham Forest i Premier League, spelte ikkje Stensaas toppfotball på to år.

Sommaren 2000 returnerte han til Rosenborg. På klubbnivå vann Stensaas fire nye seriemesterskap mellom 2001 og 2004. Sesongen 2005 mista han plassen i fyrsteellevaren til svenske Mikael Dorsin.

Våren 2007 gjekk Stensaas frå Rosenborg til Lyn. Etter ein god sesong i 2007 fekk han berre få kampar på Oslo-laget i 2008, så i slutten av juli månad 2008 gjekk ferda vidare til Lillestrøm SK og ei kort avslutningstid før han la opp.

Landslagsspel
I januar 2001 fekk Stensaas sin landslagdebut i ein kamp mot Sør-Korea, avvikla i Hong Kong. Ein dryg månad seinare skåra han sitt einaste landslagsmål då Noreg gjesta Nord-Irland og vann 4-0 i ein privatlandskamp i Belfast. Etter sin tredje landskamp i mars 2001, måtte han vente til november 2003 før han atter kunne ta på den norske landslagsdrakta. EM-kvalifiseringskampen mot Spania enda med tap 0-3, men Stensaas fekk fleire privatlandskampar utover vintrane/vårane 2004 og 2005, slik at han enda med totalt ni kampar på det norske landslaget.

Merittar
Seriemeister: 1994, 1995, 1996, 2000, 2001, 2002, 2003, 2004 og 2006 med Rosenborg
Cupmeister: 1995 og 2003 med Rosenborg

Kjelder

eu-football

Norske fotballspelarar
Norske landslagsspelarar i fotball
Rosenborg-spelarar
Lyn-spelarar
Lillestrøm-spelarar
Rangers-spelarar
Nottingham Forest-spelarar
Stortingsrepresentantar 1950-1953

Stortingsrepresentantar 1950-1953 er ei liste over stortingsrepresentantane i valperioden frå 1950 til 1953. Stortinget hadde totalt 150 representantar, fordelt på 85 til Det norske Arbeidarparti, 23 til Høgre, 21 til Venstre, 12 til Bondepartiet og 9 til Kristeleg Folkeparti.

Valet fann stad 10. oktober 1949. Det var siste gongen det vart halde stortingsval i separate by- og landkrinsar.

Østfold

Akershus

Hedmark

Oppland

Buskerud

Vestfold

Telemark

Aust-Agder

Vest-Agder

Rogaland

Hordaland

Sogn og Fjordane

Møre og Romsdal

Sør-Trøndelag

Nord-Trøndelag

Nordland

Troms

Finnmark

Bykrinsar

Kjøpstadene i Østfold og Akershus

Oslo

Kjøpstadene i Hedmark og Oppland

Kjøpstadene i Buskerud

Kjøpstadene i Vestfold

Kjøpstadene i Telemark og Aust-Agder

Kjøpstadene i Vest-Agder og Rogaland

Bergen

Kjøpstadene i Møre og Romsdal

Kjøpstadene i Sør-Trøndelag og Nord-Trøndelag

Kjøpstadene i Nordland, Troms og Finnmark

 
Stortingsrepresentantar 1950-1953
Stortingsrepresentantar 1950-1953
Anders Skåsheim

Anders Skåsheim () var ein norsk bankmann og forfattar av bøker og artiklar.

Han var fødd i Balestrand kommune i Sogn. Skåsheim gjekk på Treiders Handelsskule i Oslo, og fekk der utdanning innan rekneskap, økonomi og marknadsføring. Han fekk seg jobb i Bergen Notforretning og arbeidde fleire år som handelsreisande. Han var med som sekretær i den nynorskbrukande Landsbanken i Bergen frå oppstarten i 1914 og fram til 1920. Anders Skåsheim var sekretær, kontorsjef og soussjef i Vestlandsbanken i Bergen i perioden 1926-1950.

Skåsheim ivra for målsaka og han hadde ein sentral plass i Vestmannalaget i Bergen og han vart utnemnd til æresmedlem. Skåsheim var med å skipa Sogn Mållag, og var den første formann der. Han vart også utnemnd til æresmedlem i Sogn Mållag.

Skåsheim var initiativtakar til skipinga av Historielaget for Sogn.

I 1950 vart han tildelt Kongens fortenestemedalje i gull.

Bibliografi

Bøker

I bøker - eit utval

I tidsskrift - eit utval
 
 
 
 
 
 
 
 
 
 
 
 
 
 Lokalhistoriske artiklar Sogn og Fjordane

Referansar

Kjelder

Bakgrunnsstoff
 De Heibergske Samlinger - Sogn Folkemuseum
 
 Oversyn om arkivmateriale etter Anders Skåsheim, og artiklar etter opplysingar frå Skåsheim  ved Fylkesarkivet i Sogn og Fjordane
 
Skåsheim, Anders i Norsk alkunnebok, band 10, side 17, 1964
 Vik gamle prestegård åpnet. Anders Skårheim tala ved feiringa av 40-årsjubileet til De Heibergske Samlinger - Sogn Folkemuseum. Vik prestegard vart flytta til museet. Frå Fylkestidende for Sogn og Fjordane 8.6.1949
Om Anders Skåsheim i Lokalhistoriske artiklar Sogn og Fjordane

Forfattarar frå Balestrand
Folk frå Balestrand
Kongens fortenestmedalje i gull
Norske sakprosaforfattarar
Målfolk
Victor Grignard

François Auguste Victor Grignard (), kjend som Victor Grignard, var ein fransk kjemikar som fekk Nobelprisen i kjemi i 1912 for å ha oppdaga og gjort greie for den kjemiske reaksjonen som fekk namnet etter han, Grignardreaksjonen. Nobelprisen i kjemi vart dette året delt mellom han og landsmannen Paul Sabatier.

Grignard var fødd i Cherbourg og døydde i Lyon. Han hadde utdanna seg til matematikar hjå universitetet i Lyon før han vart interessert i kjemi, og særleg tok for seg dei kjemiske reaksjonane mellom organiske halogenbindingar og magnesium. Han vart professor ved universitetet i Nancy i 1910.

Publikasjonar
Victor Grignard, «Sur quelques nouvelles combinaisons organométalliques du magnésium et leur application à des synthèses d'alcools et d'hydrocarbures», Comptes rendus hebdomadaires des séances de l'Académie des sciences (C.R. Hebd. Seances Acad. Sci.), vol. 130,‎ 1900, p. 1322-1324 (ISSN 0001-4036, kan lesast på internett)
Victor Grignard, «Les composés organomagnésiens mixtes et leurs principales applications», Revue scientifique, vol. 51, no 15,‎ 12 avril 1913, p. 449-456 (kan lesast på internett)
Victor Grignard, Traité de Chimie Organique, Paris 1935: Masson, 500 p.

Bakgrunnsstoff 

Nobelprisen i kjemi
Franske nobelprisvinnarar
Franske kjemikarar
Kraftverk i Aserbajdsjan

Liste over kraftverk i Aserbajdsjan.

Fornybar

Vasskraft

Solenergi

Ikkje-fornybar

Varmekraft

Kjelder
Denne artikkelen bygger på «List of power stations in Azerbaijan» frå , den 12. januar 2015.
Skagerak Kraft

Skagerak Kraft AS er ein norsk kraftprodusent og eit heleigd dotterselskap av Skagerak Energi AS. Selskapet produserer årleg om lag 5 TWh elektrisk kraft fordelt på 45 heil- eller deleigde kraftverk. Hovudkontoret er i Porsgrunn.

Statkraft er største eigar med ein del på 66,62 prosent. Resten er ått av kommunane i Grenlandområdet.

Kjelder
Denne artikkelen bygger på «Skagerak Kraft» frå ,  den 28. november 2015.

Bakgrunnsstoff
 Statkraft
 Skagerak Energi as
Næringsliv i Telemark
Josjkar-Ola lufthamn

Josjkar-Ola lufthamn (russisk Аэропорт Йошкар-Ол; IATA: JOK, ICAO: UWKJ) er ein flyplass i Mari El i Russland. Han ligg 9 kilometer nord for Josjkar-Ola og 800 kilometer aust for Moskva Domodedovo lufthamn (DME).

Lufthamna er ei kategori 2-luftham (etter MAK-klassifiseringa), ho kan ta fly opp til Tu-124 og Yak-42.

Bakgrunnsstoff
 Josjkar-Ola lufthamn (russisk)

Mari El
Flyplassar i Russland
Elvira Nabiullina

Elvira Sakhipzadovna Nabiullina () er ein russisk økonom av tartarsk opphav. Ho blei sentralbanksjef i Russland i juni 2013. 

Nabiullina var minister for økonomisk utvikling og handel i Regjeringa Putin II i 2007. Frå mai 2012 til juni 2013 verka ho som økonomisk rådgjevar for Vladimir Putin. Då ho blei utnemnd til sjef for den russiske sentralbanken i 2013 var ho den første kvinna i noko G8-land til å leia ein sentralbank.

Nabiullina spela ei sentral rolle i å redda den russiske økonomien ved årsskiftet 2014-2015. Forbes har rangert henne som verdas 56. mektigaste kvinne .

Referansar

Bakgrunnsstoff
Presentasjon ved nettstaden til den russiske sentralbanken (engelsk)

Russiske politikarar
Russiske økonomar
Sentralbanksjefar
Russiske ministrar
Grishk-demninga

Grishkdemninga er ei demning i elva Helmand  i provinsen Helmand i det sørlege Afghanistan. Demninga vart bygd av USA etter at den afghansk-sovjetiske krigen var avslutta og Sovjetsamveldet hadde drege seg attende frå landet.

Demninga er om lag 200 meter brei, og vert brukt til irrigasjon, flaumkontroll og elektrisitetsproduksjon.

Kjelder
Denne artikkelen bygger på «Grishk-demningen» frå ,  den 28. november 2015.  
 
Afghansk geografi
Helmand-provinsen 
Demningar i Afghanistan
Kajakidemninga

Kajaki-demninga er ei demning i provinsen Helmand i Afghanistan, langt sør i landet. Det er ein kombinert irrigasjons- og kraftproduksjonsdam, bygd i 1953. Høgda er 100 meter, lengda 270 meter og reservoaret har eit største volum på 1,2 km³ (1 200 millionar m³).

90 km nord for Kandahar skaffar demninga rislingsvatning og gjer 1 800 km² tidlegare ørkenområde fruktbart for dyrking.  Total installert vatn/vasskrafteffekt er to gangar 16,5 MW, totalt 33 MW. Ein tredje turbin på 51 MW er allereie installert og har auka dagens produksjon til 86 MW. I framtida skal nye prosjekt auka kapasiteten til nærare 150 MW.

Installasjonen av nye turbiner og generatorar i 2008 kravde eskortering med 4 000 soldatar gjennom ein fem dagar lang transportetappe i denne krigsherja provinsen.

Kjelder
Denne artikkelen bygger på «Kajakidemningen» frå ,  den 28. november 2015.

Bakgrunnsstoff 
 IndustCards  – Conventional hydroelectric power plants in Afghanistan.

Afghansk geografi

Helmand-provinsen
Demningar i Afghanistan
Pamir Airways

Pamir Airways var eit privat flyselskap med hovudkontor i Kabul i Afghanistan.

Historie 
Pamir Airways vart grunnlagt i mai 1995 og er det første private flyselskapet i Afghanistans historie som fekk løyve frå det afghanske departementet for sivil luftfart til å operera i landet. Flyselskapet er oppkalla etter ein av dei høgaste fjellkjedene i verda; Pamirfjella, som ligg i Afghanistan og heile Sentral-Asia. Namnet kan omsetjast som «verdas tak». 

Til å byrja med opererte Pamir Airways med eit Boeing 707-320 og to Antonov An-12. I hadj-sesongane har Pamir Airways spela ei viktig rolle i å frakta afghanske pilegrimar til Saudi-Arabia. Flyselskapet frakta 9 000 pilegrimar i 2004 og 15 000 pilegrimar i 2005. 

I april 2008 vart Pamir Airways overteke av ei gruppe framtredande afghanske næringsdrivande. 
I 2011 mista det løyvet sitt til å flyga.

Flåte 
Flåten til Pamir Airways bestod av følgjande fly (per 17. mai 2010):

Destinasjonar 
I desember 2009 opererer Pamir Airways flygingar til følgjande destinasjonar:
 Afghanistan
 Chaghcharan 
 Farah
 Faizabad 
 Herat 
 Kabul (hovudflyplass)
 Kandahar 
 Kunduz 
 Zaranj 
 Qala i Naw 
 Maimana
 India
 Delhi 
 Saudi-Arabia
 Jeddah 
 Riyadh 
 Dei sameinte arabiske emirata
 Dubai

Ulukker 
 Den 17. mai 2010 styrta Pamir Airways Flight 112, eit Antonov An-24, i Kotal-e Salang 100 km nord for Kabul. Flyet var på veg frå Kunduz til Kabul flyplass då det plutseleg forsvann frå radaren.

Referansar

Bakgrunnsstoff
  Nettstaden til Pamir Airways 

Flyselskap
Afghanske føretak
Meg Ryan

Margaret Mary Emily Anne Hyra (), kjend som Meg Ryan, er ein amerikansk skodespelar som fekk gjennombrotet sitt i romantiske komediar som Då han møtte henne (1989), Søvnlaus i Seattle (1993) og Du har m@il (1998).

Karriere
Ryan studerte journalistikk ved New York University. Ho byrja som skodespelar for å tena ekstra pengar ved sida av skulen. Etter den første filmrolla hennar spelte Ryan (som no brukte dette som kunstnarnamn) Betsy i dramaserien As the World Turns frå 1982 til 1984. Produsentane for denne serien likte spesielt å jobba med henne fordi ho kunne gråta på kommando.

Etter fleire TV-filmar og mindre kinofilm-rollar, fekk Ryan den første suksessen sin med hovudrolla i den romantiske komedien Då han møtte henne. Filmen vart særs godt motteke og manifesterte Ryans filmpersonifika som boblande, sjarmerande og furiøs, men samstundes uhelbredelig romantisk, ei rolle ho har spila i fleire roller seinare. Mange av filmane hennar frå 1990-talet har ikkje berre slått igjennom i Nord-Amerika, men har òg vorte store suksessar andre stadar i verda.

I 2003 braut Ryan med dei vanlege rollene sine og spila i In the Cut, ein erotisk thriller. Her spelar ho ein ung universitetslærar som utforskar eigne grenser og set tryggleiken sin på spel når ho innleier eitt risikabelt seksuelt forhold.

Privatliv
Ryan gifta seg med skodespelaren Dennis Quaid på valentinsdagen i 1991 etter at dei hadde spelt saman i to filmar. Dei tok ut skilsmisse 16. juli 2001 etter at ho hadde hatt eit forhold til skodespelar Russell Crowe, som ho spelte saman med i ein film. Quaid og Ryan har eitt barn saman; Jack Henry (f. 24. april 1992).

Filmar 
 Rich and Famous (1981)
 Amityville 3-D (1983)
 Top Gun (1986)
 Armed and Dangerous (1986)
 Promised Land (1987)
 Innerspace (1987)
 D.O.A. (1988)
 The Presidio (1988)
 Da han møtte henne (1989)
 Joe Versus the Volcano (1990)
 The Doors (1991])
 Prelude to a Kiss (1992)
 Søvnløs i Seattle (1993)
 Flesh and Bone (1993)
 A Century of Cinema (1994). Dokumentar.
 When a Man Loves a Woman (1994)
 I.Q. (1994)
 French Kiss (1995). Også produsent.
 Restoration (1995)
 Tapperhet i strid (1996)
 Addicted to Love (1997)
 Anastasia (1997). Røyst.
 Englanes by (1998)
 Hurlyburly (1998)
 Du har m@il (1998)
 Hanging Up (2000)
 Livstegn (2000)
 Kate & Leopold (2001)
 Searching for Debra Winger (2002). Dokumentar
 In the Cut (2003)
 Against the Ropes (2004)
 In the Land of Women (2007)                           
 Homeland Security (2007)
 The Deal (2008)
 The Women (2008)

Bakgrunnsstoff 
 Meg Ryan på Internet Movie Database

USA-amerikanske skodespelarar
Mauricio Macri

Mauricio Macri () er ein argentinsk entreprenør, ingeniør og partileiar for det argentinske sentrums-høgrepartiet PRO som i 2015 vart vald til president i landet. Han tiltredde 10. desember 2015.
I 2019 tapte han valet, og  av 10. desember 2019 til fordel for rivalen Alberto Fernández.

I 2007 vart han vald til leiar for byregjeringa i Buenos Aires.

Kjelder

Bakgrunnsstoff
 Artikkel om Mauricio Macri i BBC
 PRO 

Argentinske politikarar
Argentinske presidentar
Marsjen

Marsjen (originaltittel The March) er ein britisk dramafilm frå 1990 produsert for TV av BBC. Regien er ved David Wheatley. Hovudrolla vert spelt av Juliet Stevenson, medan andre sentrale roller vert spelt av Malick Bowens, Joseph Mydell og Sverre Anker Ousdal. Filmen handlar om ein kvart million flyktningar som legg ut på ein nesten 5000 km lang mars frå Sudan til Europa. Dei vert leia av ein karismatisk person som motiverer dei gjennom slagordet «Vi er fattige fordi de er rike».

Som i Storbritannia (og mange andre land) vart filmen òg i Noreg vist på TV under vignetten «Ei verd for alle» (One world week). Dette var ei internasjonal tema-veke der fokuset var på flyktningar, den tredje verda, det vestlege forbrukarsamfunnet, omgrepet berekraftig utvikling og den felles framtida til menneska.

Det har vorte peikt på likskapstrekk mellom filmen og den franske framtidsromanen Le Camp des Saints, skriven av Jean Raspail i 1973. Filmskaparane har likevel presisert at han ikkje er basert på denne boka og at dei heller ikkje hadde nokon kjennskapar til han på det tidspunktet filmen vart laga. Det er òg ein fundamental skilnad mellom boka og filmen. Medan filmen har eit sympatisk syn på flyktningane og problemstillinga deira, så blir dei framstilt i boka som ein destruktiv «flodbølge» som skyljer over Frankrike og den vestlege sivilisasjonen. Boka har ein dystopisk stil og skildrar undergangen i den vestlege verda. Boka har i ettertid oppnådd ein viss popularitet hos innvandringsmotstandarar, høgreradikale og rasistar.

Filmen fekk fornya aktualitet i samband med flyktningstraumen til Europa i 2015.

Handling 
Ei aukande mengd afrikanarar samlar seg i leirar i Sudan på grunn av ei langvarig tørke forårsaka av global oppvarming. Gruppa veks og tel omsider ein kvart million menneske. Under slagordet «Vi er fattige fordi de er rike» overtalar den karismatiske leiaren Ist (Malick Bowens) dei til å leggja ut på ein nesten 5000 km lang marsk til Europa. Marsjen tiltrekkjer seg stor internasjonal merksemd og ein ivrig kvinneleg EU-kommisjonær freistar å tala flyktningane si sak. Samtidig kjem dei til middelhavskysten og tek seg over til Europa i båtar. Omsider når dei kysten og går i land i eit sør-europeisk land, men der endar ferda brått.

Rollebesetjing 
(utval)
 Malick Bowens ... Ist El-Mahdi
 Juliet Stevenson ... Clare Fitzgerald
 Joseph Mydell ... Marcus Brown
 Dermot Crowley ... Roy Cox
 Jean-Claude Bouillon ... J.M. Limonier
 Sverre Ankar Ousdal ... Tom Epps

Kjelder 

Denne artikkelen bygger på «Marsjen» frå ,  den 29. november 2015.  
 

Filmar frå 1990
Flyktningar
Britiske filmar
Analemma

Analemma er i  astronomi ei kurve som viser den endrande vinkelavstanden mellom ein himmellekam (vanlegvis sola) og lekamen sin middelposisjonen på himmelkula sett frå ein annan himmellekam (vanlegvis jorda). Nemninga vert brukt når den observerte lekamen, sett frå standplassen, ser ut til å røra seg på ein måte som vert gjenteke etter jamne mellomrom, slik som ein gong i året eller ein gong om dagen. Analemmaet er ei lukka kurva som ikkje endrar seg.

Fordi den årlege omdreiinga til jorda om sola er ein bane som er elliptisk og skråstilt relativt til ekvatorplanet, vil ein observatør på eit fast punkt på jorda synast å sjå sola røra seg i eit analemma rundt ein middelposisjon, og det tek eit år å gjera det. Middelposisjonen synest å dreia ein gong rundt jorda kvart middelsoldøgn, på grunn av rotasjonen til jorda. Den daglege omdreiinga vert ikkje vurdert som ein middelverdi i form av eit gjennomsnitt. Sola sin middelposisjon er difor den same staden på himmelen den same tida kvar dag, men ikkje andre tider. Viss den observerte posisjonen av sola vert plotta eller vert fotografert på same tid kvar dag, eller med nokre få dagars mellomrom, i eit heilt år, vil punkta skildra analemmaet.

Ei alternativ, ekvivalent skildring av sola si analemma er ein graf av deklinasjonen til sola plotta mot tidsjamninga.

På nokre diagram av analemmaet er markert med posisjonane til sola på ulike datoar, med nokre få dagars avstand, gjennom heile året. Med slike datomarkeringar, kan ein ha god nytte av analemmaet i utrekninga av slike ting som tid for soloppgang og solnedgang. Utan datomarkeringar er bileta av analemmaet av liten praktisk nytte, bortsedd frå som dekorasjon.

Analemmaet er eit abstrakt konsept. Det har ingen fysisk eksistens bortsedd frå i diagram og time-lapse-fotografi. Likevel er det i vanleg språk ofte skildra som om det var eit verkeleg, synleg himmelobjekt.

Kjelder
Denne artikkelen bygger på «Analemma» frå ,  den 29. november 2015.  
 

Astronomi
N1

N1 var ein stor bererakett utvikla i Sovjetunionen under romkappløpet mellom Sovjetunionen og USA på 1960-talet. N1 skulle frakta romfartøyet Sojuz og landa ein kosmonaut på månen. Han var difor ein parallell til den amerikanske Saturn-V. Etter fire mislukka oppskytingar vart programmet kansellert.

NK-33 motoren som var utvikla til fyrste trinnet i raketten N1 vart seinare brukt av den amerikanske bereraketten Antares.

Sojuz-programmet
Rakettar
Tiangong-1

Tiangong-1 er ein kinesisk romstasjon skoten opp 29. september 2011. Han er den den einaste andre i romstasjonen i tillegg til Den internasjonale romstasjonen som nyleg har vore i bruk.

Stasjonen er vitja tre gonger av Shenzhou-fartøy. Namnet tyder 'himmelsk palass'.

Kinesisk romfart
Kiss Me Once Tour

Kiss Me Once Tour er den fjortande konsertturne av den australske songaren Kylie Minogue, til støytte for det tolvte studioalbumet hennar, Kiss Me Once (2014). Turneen byrja den 24. september 2014 i Liverpool i England. Den første etappen innedeld konsertar i europeiseke arenaer. I mars 2015 flytta turneen til Australia. På slutten av 2014 nådde turneen 96. plassen på «Top 100 Worldwide Tours» frå Pollstar, tena 17 millionar dollar for 258 konsertar i Europa.

Spelleliste 
Act 1: First Kiss
 «Breathe» (Intro)
 «Les Sex»
 «In My Arms»
 «Timebomb»
 «Wow»
Act 2: Secret Kiss
 «Step Back in Time»
 «Spinning Around»
 «Your Disco Needs You»
 «On a Night Like This»
 «Slow»
Act 3: Dizzy Kiss
 «Chasing Ghosts» (Video Interlude)
 Dollhouse Medley : «Enjoy Yourself» (Intro) / «Hand on Your Heart» / «Never Too Late» / «Got to Be Certain» / «I Should Be So Lucky»
Act 4: Lick Kiss
 «Skirt» (Video Interlude)
 «Need You Tonight» (INXS-coverversjon)
 «Sexercize»
 «Nu-di-ty» (Dance Interlude)
 «Can't Get You Out of My Head»
 «Kids»
Act 5: Aussie Kiss
 «Beautiful»
 «Kiss Me Once»
 «Get Outta My Way»
 «Love at First Sight»
 «The Loco-Motion»
 «All the Lovers»
Final Kiss
 «Into the Blue»

Turnedatoar

Kjelder

Bakgrunnsstoff 
Den offisielle hjemmeside for Kylie Minogue

Kylie Minogue-konsertturnear
Forbundsrepublikk

Forbundsrepublikk eller føderal republikk er ein føderasjon av statar med ei republikansk form for regjering.

Liste over forbundsrepublikkar

Noverande

Historiske
 Dei sameinte mellomamerikanske statane (1824-1840)
 «Gran Colombia» (1819-1831), seinare Colombia (forbundsrepublikk fram til 1886; einingsrepublikk etter 1886)
 Forbundsrepublikken Kamerun (République Fédérale du Cameroun) (1961-1972)
 Tjekkoslovakia (1969-1992)
 Sovjetunionen (1922-1991)
 Jugoslavia (1945-2003)
 Serbia og Montenegro (2003-2006)

Kjelder
Denne artikkelen bygger på «Forbundsrepublik» frå ,  den 30. november 2015.  
 

Styresett
Mamnoon Hussain

Mamnoon Hussain () er ein pakistansk forretningsmann og politikar som var president i Pakistan frå 2013 til 2018.

Hussain er ein nasjonal-konservativ politikar tilknytt Pakistan Muslim League (N), forkorta PML(N). Han var guvernør for Sind-provinsen ei kort tid i 1999 fram til militæret utførte statskupp i landet. Ved valet i 2013 fekk PML(N) fleirtal, og Hussain blei nominert og vald til president 30. juli same året.

Kjelder

Denne artikkelen bygger på «Mamnoon Hussain» frå ,  den 30. november 2015.

Bakgrunnsstoff

Pakistanske politikarar
Pakistanske presidentar
Folk frå Agra